**NÁRODNÁ RADA SLOVENSKEJ REPUBLIKY**

**V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**500**

**VLÁDNY NÁVRH**

**Zákon**

**z ....................... 2011,**

**ktorým sa dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony**

 Národná rada Slovenskej republiky sa uzniesla na tomto zákone:

**Čl. I**

Zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení zákona č. 453/2003 Z. z., zákona č. 601/2003 Z. z., zákona č. 471/2005 Z. z., zákona č. 676/2006 Z. z., zákona č. 592/2007 Z. z., zákona č. 554/2008 Z. z., zákona č. 571/2009 Z. z. a zákona č. 180/2011
Z. z. sa dopĺňa takto:

V § 8 ods. 1 sa na konci prvej vety pripájajú tieto slová: „alebo podaním žiadosti elektronickými prostriedkami podpísanej zaručeným elektronickým podpisom“.

V § 8 ods. 2 sa za slová „k písomnej žiadosti o príspevok“ vkladajú slová „alebo k žiadosti o príspevok podanej elektronickými prostriedkami podpísanej zaručeným elektronickým podpisom“.

**Čl. II**

Zákon č. 238/1998 Z. z. o príspevku na pohreb v znení zákona č. 453/2003 Z. z. a zákona č. 601/2003 Z. z. sa dopĺňa takto:

V § 5 sa na konci druhej vety pripájajú tieto slová: „alebo podaním žiadosti elektronickými prostriedkami podpísanej zaručeným elektronickým podpisom“.

**Čl. III**

Zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení zákona č. 532/2007 Z. z., zákona č. 554/2008 Z. z. a zákona č. 180/2011 Z. z. sa mení a dopĺňa takto:

V § 6 ods. 2 sa slová „vydá na základe písomnej žiadosti oprávnenej osoby platiteľ“ nahrádzajú slovami „vydá platiteľ na základe písomnej žiadosti oprávnenej osoby alebo žiadosti podanej elektronickými prostriedkami podpísanej zaručeným elektronickým podpisom oprávnenou osobou“.

V § 9 v prvej vete sa za slová „písomnej žiadosti“ vkladajú slová „alebo žiadosti podanej elektronickými prostriedkami podpísanej zaručeným elektronickým podpisom“.

V § 11 ods. 4  v druhej vete sa za slovo „prídavku“ vkladajú slová „alebo žiadosť o túto zmenu podá elektronickými prostriedkami podpísanú zaručeným elektronickým podpisom“.

V § 12 ods. 2 sa za slovo „školou“ vkladajú slová „alebo z informácie o školskej dochádzke podanej školou elektronickými prostriedkami podpísanej zaručeným elektronickým podpisom“.

V § 14 písm. b) sa na konci bodka nahrádza čiarkou a pripájajú sa tieto slová: „alebo podať o týchto zmenách do ôsmich dní oznámenie elektronickými prostriedkami podpísané zaručeným elektronickým podpisom.“.

V § 16 ods. 1 sa za slová „§ 18 ods. 3,“ vkladajú slová „§ 19 ods. 1,“.

**Čl. IV**

Zákon č. 627/2005 Z. z. o príspevkoch na podporu náhradnej starostlivosti o dieťa v znení zákona č. 561/2008 Z. z. sa dopĺňa takto:

V § 14 ods. 2 sa za slová „písomnej žiadosti“ vkladajú slová „alebo podaním žiadosti elektronickými prostriedkami podpísanej zaručeným elektronickým podpisom“.

V § 15 sa na konci bodka nahrádza čiarkou a pripájajú sa tieto slová: „alebo do ôsmich dní podať o týchto zmenách platiteľovi oznámenie elektronickými prostriedkami podpísané zaručeným elektronickým podpisom.“.

**Čl. V**

Zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení zákona č. 554/2008 Z. z. sa mení a dopĺňa takto:

V § 8 ods. 3 sa za slová „písomne požiada“ vkladajú slová „alebo požiada podaním žiadosti elektronickými prostriedkami podpísanej zaručeným elektronickým podpisom“.

V § 11 ods. 2 sa na konci pripájajú tieto slová: „alebo žiadosti podanej elektronickými prostriedkami podpísanej zaručeným elektronickým podpisom“.

**Čl. VI**

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z. a zákona č. 180/2011 Z. z. sa mení a dopĺňa takto:

V § 11 ods. 10 sa na konci pripájajú tieto slová: „alebo požiada podaním žiadosti elektronickými prostriedkami podpísanej zaručeným elektronickým podpisom“.

V § 43 ods. 6 písm. b) v druhom bode sa na konci pripájajú tieto slová: „alebo určí podaním oznámenia elektronickými prostriedkami podpísaného zaručeným elektronickým podpisom“.

V § 55 ods. 1 v prvej vete sa vypúšťa slovo „písomnej“ a za prvú vetu sa vkladá nová druhá veta, ktorá znie: „Žiadosť podľa prvej vety sa podáva písomne alebo elektronickými prostriedkami podpísaná zaručeným elektronickým podpisom.“.

V § 55 ods. 10 sa slová „písomne požiadala“ nahrádzajú slovami „požiadala písomne alebo podala žiadosť elektronickými prostriedkami podpísanú zaručeným elektronickým podpisom“.

V § 57 písm. c), d), h) a i) sa vypúšťa slovo „písomne“.

 Doterajší text § 57 sa označuje ako odsek 1 a dopĺňa sa odsekom 2, ktorý znie:

 „(2) Skutočnosti uvedené v odseku 1 písm. a) až e), h) a i) fyzická osoba preukazuje písomne alebo podaním elektronickými prostriedkami podpísané zaručeným elektronickým podpisom.“.

7. V § 65 ods. 12 sa za slová „písomnej žiadosti“ vkladajú slová „alebo žiadosti podanej elektronickými prostriedkami podpísanej zaručeným elektronickým podpisom“.

**Čl. VII**

Zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení zákona č. 571/2009 Z. z. a zákona č. 513/2010 Z. z. sa mení a dopĺňa takto:

V § 9 ods. 1 sa za slová „písomnej žiadosti“ vkladajú slová „alebo žiadosti podanej elektronickými prostriedkami podpísanej zaručeným elektronickým podpisom“.

V § 9 ods. 3  v prvej vete sa vypúšťa slovo „písomné“ a v druhej vete sa slová „písomne požiadať“ nahrádzajú slovami „požiadať písomne alebo podaním žiadosti elektronickými prostriedkami podpísanej zaručeným elektronickým podpisom“.

V § 10 ods. 1 sa na konci bodka nahrádza čiarkou a pripájajú sa tieto slová: „alebo do ôsmich dní podať o týchto zmenách platiteľovi oznámenie elektronickými prostriedkami podpísané zaručeným elektronickým podpisom.“.

**Čl. VIII**

Zákon č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. 513/2010 Z. z. a zákona č. 180/2011 Z. z. sa mení a dopĺňa takto:

V § 5 ods. 4 v druhej vete sa slová „písomne požiada“ nahrádzajú slovami „požiada písomne alebo podaním žiadosti elektronickými prostriedkami podpísanej zaručeným elektronickým podpisom“.

V § 8 ods. 1 sa za slová „písomnej žiadosti“ vkladajú slová „alebo žiadosti podanej elektronickými prostriedkami podpísanej zaručeným elektronickým podpisom“.

V § 8 ods. 3 sa za slová „k písomnej žiadosti o rodičovský príspevok“ vkladajú slová „alebo k žiadosti o rodičovský príspevok podanej elektronickými prostriedkami podpísanej zaručeným elektronickým podpisom“.

V § 9 sa na konci pripájajú tieto slová: „alebo tieto zmeny do ôsmich dní oznámiť platiteľovi podaním elektronickými prostriedkami podpísaným zaručeným elektronickým podpisom“.

**Čl. IX**

Tento zákon nadobúda účinnosť 1. februára 2012.